ᱦᱟᱢᱯᱤ
ᱦᱟᱢᱯᱤ (ᱤᱝᱞᱤᱥᱺ Hampi) ᱫᱚ ᱦᱩᱭᱩᱜ ᱠᱱᱟᱱᱟ ᱛᱩᱝᱜᱚᱵᱷᱚᱫᱽᱨᱟ ᱜᱟᱰᱟ ᱡᱟᱯᱟᱜ ᱨᱮᱱᱟᱜ ᱢᱤᱫ ᱱᱟᱜᱟᱨ ᱾ ᱱᱚᱶᱟ ᱫᱚ ᱛᱟᱞᱟ ᱡᱩᱜᱽ ᱦᱤᱱᱫᱩ ᱯᱚᱱᱚᱛ ᱵᱤᱡᱚᱭᱱᱚᱜᱚᱨ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱟᱨ ᱱᱤᱛ ᱫᱚ ᱚᱱᱟ ᱨᱮᱱᱟᱜ ᱥᱟᱨᱮᱡ ᱠᱚ ᱜᱮ ᱢᱮᱱᱟᱜᱼᱟ ᱾ ᱱᱚᱶᱟ ᱧᱮᱞᱛᱮ ᱵᱟᱰᱟᱭᱚᱜᱼᱟ ᱪᱤ ᱱᱚᱸᱰᱮ ᱢᱤᱫ ᱚᱠᱛᱚ ᱟᱹᱰᱤ ᱢᱟᱨᱟᱝ ᱠᱮᱴᱮᱡ ᱥᱚᱥᱱᱚᱜ ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮ ᱢᱮᱱᱟᱜ ᱱᱚᱶᱟ ᱴᱷᱟᱶ ᱭᱩᱱᱮᱥᱠᱚ ᱨᱮᱱᱟᱜ ᱧᱩᱛᱩᱢᱟᱱ ᱴᱷᱟᱶ ᱨᱮ ᱥᱮᱞᱮᱫ ᱟᱠᱟᱱᱟ ᱾[᱑] ᱡᱟᱣ ᱥᱮᱨᱢᱟ ᱜᱮ ᱱᱚᱸᱰᱮ ᱜᱮᱥᱟᱭ ᱜᱮᱥᱟᱭ ᱧᱮᱧᱮᱞᱤᱭᱟᱹ ᱠᱚ ᱦᱤᱡᱩᱜ ᱠᱟᱱᱟ ᱫᱤᱥᱚᱢ ᱫᱤᱥᱚᱢ ᱠᱷᱚᱱ ᱾
ᱧᱩᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱦᱟᱢᱯᱤ ᱧᱩᱛᱩᱢ ᱫᱚ ᱠᱚᱱᱱᱚᱰᱚ ᱟᱲᱟ ᱦᱟᱢᱯᱮ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱱᱚᱶᱟ ᱫᱚ ᱢᱟᱨᱮ ᱧᱩᱛᱩᱢ ᱯᱟᱢᱯᱟ ᱠᱷᱚᱱ ᱥᱤᱨᱤᱡᱽ ᱠᱟᱛᱮ ᱦᱟᱢᱯᱮ ᱟᱠᱟᱱᱟ, ᱡᱟᱦᱟᱸ ᱫᱚ ᱛᱩᱝᱜᱚᱵᱷᱚᱰᱽᱨᱟ ᱜᱟᱰᱟ ᱨᱮᱱᱟᱜ ᱠᱚᱧᱮ ᱥᱮᱫ ᱨᱮ ᱢᱮᱱᱟᱜᱼᱟ ᱾[᱒]
ᱚᱛᱱᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱦᱟᱢᱯᱤ ᱫᱚ ᱴᱩᱝᱜᱚᱵᱷᱚᱫᱽᱨᱟ ᱜᱟᱰᱟ ᱨᱮᱱᱟᱜ ᱟᱲᱮ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱵᱮᱸᱜᱽᱞᱚᱨ ᱠᱷᱚᱱ ᱓᱕᱓ ᱠᱤᱞᱚᱢᱤᱴᱚᱨ ᱟᱨ ᱵᱮᱞᱟᱨᱤ ᱠᱷᱚᱱ ᱗᱔ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱱᱟᱜ ᱥᱩᱨᱟᱜ ᱨᱮᱞ ᱴᱮᱥᱚᱱ ᱫᱚ ᱦᱩᱭᱩᱜ ᱞᱠᱟᱱᱟ ᱦᱚᱥᱯᱮᱴ ᱨᱮᱞᱣᱮ ᱥᱴᱮᱥᱚᱱ, ᱡᱟᱦᱟᱸ ᱫᱚ ᱑᱓ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱟᱱᱫᱨᱚᱯᱨᱚᱫᱮᱥ ᱨᱮᱱᱟᱜ ᱜᱩᱱᱴᱟᱠᱟᱞ ᱨᱮᱞᱣᱮ ᱥᱴᱮᱥᱚᱱ ᱫᱚ ᱑᱕᱐ ᱠᱤᱞᱚᱢᱤᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱱᱰᱮ ᱪᱟᱥ ᱵᱟᱥ ᱜᱮ ᱡᱤᱭᱚᱱ ᱠᱷᱟᱸᱰᱟᱣ ᱨᱮᱱᱟᱜ ᱢᱩᱬ ᱟᱨᱡᱟᱣ ᱠᱟᱱᱟ ᱾ ᱱᱚᱶᱟ ᱴᱚᱴᱷᱟ ᱠᱚᱨᱮ ᱟᱹᱰᱤ ᱥᱮᱫᱟᱭ ᱠᱷᱚᱱ ᱜᱮ ᱢᱟᱝᱜᱟᱱᱤᱡᱽ ᱫᱷᱤᱨᱤ ᱨᱮᱱᱟᱜ ᱠᱷᱟᱫᱟᱱ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ Centre, UNESCO World Heritage (October 11, 2017). "Group of Monuments at Hampi". UNESCO World Heritage Centre (in Latin). Retrieved May 23, 2019.
- ↑ D Devakunjari. World Heritage Series: HAMPI. Eicher Goodearth Limited, New Delhi for Indian Archaeological Laboratory. p. 08. ISBN 81-87780-42-8.
sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn